pythainlp/thai-wiki-dataset-v3 huggingface dataset:
ประเทศไทยในเอเชียนบีชเกมส์ 2014

ประเทศไทย เข้าร่วมแข่งขันกีฬาเอเชียนบีชเกมส์ ครั้งที่ 4 ค.ศ. 2014 (พ.ศ. 2557) ซึ่งจัดขึ้นที่เมืองภูเก็ต ประเทศไทย ระหว่างวันที่ 14 พฤศจิกายน ถึง 23 พฤศจิกายน พ.ศ. 2557
==สรุปเหรียญรางวัล==
===เหรียญรางวัลแบ่งตามชนิดกีฬา===
===เหรียญรางวัลตามวันที่===
== แหล่งข้อมูลอื่น ==
Official Site
Tournament Summary of Thailand 
==อ้างอิง==
ไทย
วิสุทธิ์ ศรีสุพรรณ

วิสุทธิ์ ศรีสุพรรณ อดีตสมาชิกวุฒิสภา อดีตรัฐมนตรีช่วยว่าการกระทรวงการคลัง ในรัฐบาลพลเอกประยุทธ์ จันทร์โอชา กรรมการกฤษฎีกา คณะที่ 5 และเป็นอดีตรักษาราชการแทนปลัดกระทรวงการคลังและอดีตรองปลัดกระทรวงการคลัง
== ประวัติ ==
วิสุทธิ์ ศรีสุพรรณ เกิดเมื่อวันที่ 21 มกราคม พ.ศ. 2492 เป็นบุตรคนที่ 6 ของนายอุย กับนางไน้ ศรีสุพรรณ มีพี่น้อง 6 คน สำเร็จการศึกษาระดับปริญญาตรีสาขาวิศวกรรมโยธา จากคณะวิศวกรรมศาสตร์ จุฬาลงกรณ์มหาวิทยาลัย และนิติศาสตรบัณฑิต (เกียรตินิยมอันดับ 2) จากคณะนิติศาสตร์ มหาวิทยาลัยรามคำแหง ระดับปริญญาโทสาขาเศรษฐศาสตร์ จากมหาวิทยาลัยธรรมศาสตร์ และวิศวกรรมศาสตร์ จากมหาวิทยาลัยลามาร์ ประเทศสหรัฐอเมริกา และผ่านการศึกษาอบรมหลักสูตรวิทยาลัยป้องกันราชอาณาจักร (วปอ.) รุ่นที่ 38
วิสุทธิ์ สมรสกับนางฤดีมน ศรีสุพรรณ (สกุลเดิม เรืองศิริ) มีบุตรสาว 2 คน
== การทำงาน ==
=== ราชการ ===
วิสุทธิ์ ศรีสุพรรณ เคยรับราชการในสังกัดกระทรวงการคลัง เคยดำรงตำแหน่งผู้ตรวจราชการกระทรวงการคลัง ในปี พ.ศ. 2539-2542 เป็นอธิบดีกรมบัญชีกลาง ในปี พ.ศ. 2542-2545 เป็นผู้อำนวยการสำนักงานเศรษฐกิจการคลัง ในปี พ.ศ. 2545-2546 เป็นอธิบดีกรมธนารักษ์ ในปี พ.ศ. 2546-2550 เป็นอธิบดีกรมสรรพสามิต ในปี พ.ศ. 2550 และอธิบดีกรมศุลกากรในปีถัดมา จากนั้นในปี พ.ศ. 2552 ได้รับตำแหน่งรองปลัดกระทรวงการคลัง ในปีเดียวกันนั้นเขาได้รับมอบหมายให้ปฏิบัติหน้าที่รักษาการแทนปลัดกระทรวงการคลัง ระหว่างวันที่ 22 พฤษภาคม พ.ศ. 2552 ถึง 11 มิถุนายน พ.ศ. 2552
แทนนายศุภรัตน์ ควัฒน์กุล ซึ่งลาออกจากราชการตั้งแต่วันที่ 22 พฤษภาคม พ.ศ. 2552 โดยมีนายกรณ์ จาติกวณิช เป็นผู้เสนอชื่อ และยังมีความสนิทสนมกับนายกอร์ปศักดิ์ สภาวสุ รองนายกรัฐมนตรีด้านเศรษฐกิจอีกด้วย
กระทั่งในเดือนมิถุนายน พ.ศ. 2552 เขาได้รับแต่งตั้งให้เป็นอธิบดีกรมศุลกากร โดยตำแหน่งปลัดกระทรวงการคลัง ได้มีการแต่งตั้งนายสถิตย์ ลิ่มพงศ์พันธุ์ ให้ดำรงตำแหน่งดังกล่าวแทน
=== งานการเมือง ===
ในปี พ.ศ. 2557 เขาได้รับแต่งตั้งเป็นที่ปรึกษารัฐมนตรีว่าการกระทรวงการคลัง (นายสมหมาย ภาษี) ในรัฐบาลของพลเอก ประยุทธ์ จันทร์โอชา ต่อมาในเดือนพฤศจิกายนของปีเดียวกัน เขาได้รับแต่งตั้งเป็นรัฐมนตรีช่วยว่าการกระทรวงการคลัง
เขาได้รับแต่งตั้งเป็นสมาชิกวุฒิสภา ในปี 2562 และได้ลาออกในปี 2565
=== งานธุรกิจ ===
วิสุทธิ์ ศรีสุพรรณ เป็นกรรมการบริษัท พฤกษา เรียสเอสเตท จำกัด (มหาชน) ตั้งแต่ปี พ.ศ. 2553 จนถึงปี พ.ศ. 2557
== เครื่องราชอิสริยาภรณ์ ==
== อ้างอิง ==
ข้าราชการพลเรือนชาวไทย
นักการเมืองไทย
อธิบดีกรมธนารักษ์
อธิบดีกรมสรรพสามิต
นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
บุคคลจากคณะเศรษฐศาสตร์ มหาวิทยาลัยธรรมศาสตร์
บุคคลจากคณะนิติศาสตร์ มหาวิทยาลัยรามคำแหง
บุคคลจากวิทยาลัยป้องกันราชอาณาจักร
กรรมการกฤษฎีกาไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรพรรดิมาลา
อธิบดีกรมศุลกากร
สมาชิกวุฒิสภาไทยแบบแต่งตั้ง
เจ้าฟ้าจูนญุน

เจ้าฟ้าจูนญุน (Kyun Nyunt Prince) เป็นพระโอรสของเจ้าชายกะนอง ประสูติเมื่อ พ.ศ. 2401 เมื่ออังกฤษเข้ายึดมัณฑะเลย์นั้น ทรงผนวชเป็นพระภิกษุ และทรงลาผนวชเมื่อพ.ศ. 2429 หลังจากลาผนวช พระองค์ได้ออกมารวบรวมผู้คนเพื่อต่อต้านอังกฤษ ตั้งฐานที่มั่นที่ชเวโบ กลุ่มของพระองค์ได้ปะทะกับทหารอังกฤษที่ยวะทอง สังหารทหารอังกฤษได้ 3 นาย และเข้าตีสะกายจนทหารอังกฤษต้องถอยออกจากเมืองและเสียชีวิต 1 นาย แต่ในระหว่างที่ประทับที่ชเวโบนี่เอง เจ้าฟ้าจูนญุนถูกหักหลัง มีคนร้ายลอบยิงพระองค์จนสิ้นพระชนม์
== อ้างอิง ==
นินิเมียนต์. พม่ากับการต่อต้านจักรวรรดินิยมอังกฤษ ค.ศ. 1885-1893. แปลโดย ฉลอง สุนทราวาณิชย์. กรุงเทพฯ : มูลนิธิโครงการตำราสังคมศาสตร์และมนุษยศาสตร์, 2543, หน้า 243-244.
บุคคลในยุคราชวงศ์โก้นบอง
โบไยง์

โบไยง์ (Bo Yaing) เป็นผู้นำกองกำลังต่อต้านอังกฤษในเขตชเวโบ โบไยง์รวบรวมชาวนาในบริเวณนั้นมาเป็นพวก แม้จะมีอาวุธที่ล้าหลังเพียงแค่ปืนคาบศิลา แต่กลุ่มของเขาเคยรบชนะอังกฤษที่เมืองเชนมะกะ และเผาเมืองจนวอดวาย กลุ่มของเขาถูกปราบได้ใน พ.ศ. 2431 โบไยง์ถูกประหารชีวิต
== อ้างอิง ==
นินิเมียนต์. พม่ากับการต่อต้านจักรวรรดินิยมอังกฤษ ค.ศ. 1885-1893. แปลโดย ฉลอง สุนทราวาณิชย์. กรุงเทพฯ : มูลนิธิโครงการตำราสังคมศาสตร์และมนุษยศาสตร์, 2543, หน้า 253-254.
บุคคลในยุคราชวงศ์โก้นบอง
บุคคลจากภาคซะไกง์
พม่าภายใต้การปกครองของสหราชอาณาจักร
ไกตัวห์

ไกตัวห์ (Kai Tuah) เป็นบุตรของตุนควล เป็นนักรบคนสำคัญในกลุ่มของธามธอว์ง ผู้นำฝ่ายต่อต้านอังกฤษชาวชีนเผ่าสิยินที่ยอมมอบตัวเมื่อ พ.ศ. 2436 ไกตัวห์เป็นทหารคนสำคัญในการนำทัพเข้าปะทะกับอังกฤษ และยังแต่งบทประพันธ์เพื่อปลุกใจนักรบชาวชีนด้วย ไกตัวห์ถูกฝ่ายอังกฤษจับได้ขณะซ่อนตัวอยู่ที่สวนสังโดยชาวบ้านในละแวกนั้นเป็นผู้แจ้งข่าว เขาถูกพิพากษาให้จำคุก 6 ปี จึงได้รับการปล่อยตัว เขาเสียชีวิตใน พ.ศ. 2470
== อ้างอิง ==
นินิเมียนต์. พม่ากับการต่อต้านจักรวรรดินิยมอังกฤษ ค.ศ. 1885 – 1893 แปลโดย ฉลอง สุนทราวาณิชย์. กทม. มูลนิธิโครงการตำราสังคมศาสตร์และมนุษยศาสตร์. 2543 หน้า 264 -265
ชาวชีน
จิตติ สุจริตกุล

จิตติ สุจริตกุล อดีตรัฐมนตรีช่วยว่าการกระทรวงการต่างประเทศ ในรัฐบาลจอมพลถนอม กิตติขจร และอดีตรองปลัดกระทรวงการต่างประเทศ เป็นพระอนุชาใน สมเด็จพระนางเจ้าอินทรศักดิศจี พระวรราชชายา ในรัชกาลที่ 6
== ประวัติ ==
จิตติ สุจริตกุล เกิดเมื่อวันที่ 4 มีนาคม พ.ศ. 2450 ที่ตำบลบางสะแก อำเภอบางยี่เรือ จังหวัดธนบุรี เป็นบุตรเจ้าพระยาสุธรรมมนตรี (ปลื้ม สุจริตกุล) กับท่านผู้หญิงกิมไล้ สุธรรมมนตรี เป็นบุตรคนที่ ุ6 มีพี่น้องร่วมมารดา 7 คน คือ พระสุจริตสุดา (เปรื่อง สุจริตกุล) พระสุจริตธำรง (สวาส สุจริตกุล) พระพิบูลย์ไอศวรรย์ (เปรียบ สุจริตกุล) สมเด็จพระนางเจ้าอินทรศักดิศจี พระวรราชชายา นายกวดหุ้มแพร (โต สุจริตกุล) และนางปิมปลื้ม บุนนาค
จิตติ สุจริตกุล เริ่มเรียนอักษรเลขที่บ้าน จนในปี พ.ศ. 2456 ได้เข้าเรียนวิชาสามัญที่โรงเรียนมัธยมวัดนวลนรดิศ
จิตติ สุจริตกุล สมรสกับท่านผู้หญิงสุริยนันทนา สุจริตกุล (พระนามเดิม: หม่อมเจ้าสุริยนันทนา สุริยง) พระธิดาลำดับที่ 2 ในพระเจ้าบรมวงศ์เธอ กรมหมื่นไชยาศรีสุริโยภาส มีบุตรชาย คือ นายไกรจิตต์ สุจริตกุล สมรสกับนางพัลลภา หงสกุล มีบุตรสองคนคือ โสภณา และศักดิ์สุริยง สุจริตกุล
ในพ.ศ. 2511 ดำรงตำแหน่ง ปลัดกระทรวงการต่างประเทศ
== การทำงาน ==
จิตติ สุจริตกุล เคยดำรงตำแหน่งปลัดกระทรวงการต่างประเทศและรองปลัดกระทรวงการต่างประเทศ และได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในรัฐบาลจอมพลถนอม กิตติขจร ในปี พ.ศ. 2512 จนกระทั่งถึงแก่อนิจกรรม ในขณะยังดำรงตำแหน่งรัฐมนตรี
== เครื่องราชอิสริยาภรณ์ ==
=== ไทย ===
=== ต่างประเทศ ===
* พ.ศ. 2502 - 80x80px เครื่องอิสริยาภรณ์ซิกาตูนา ชั้นทุติยาภรณ์
== อ้างอิง ==
บุคคลจากเขตธนบุรี
ข้าราชการพลเรือนชาวไทย
ปลัดกระทรวงการต่างประเทศไทย
สกุลสุจริตกุล
บุคคลจากโรงเรียนวัดนวลนรดิศ
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ท.จ.ว.
ผู้ได้รับเหรียญรัตนาภรณ์ ภ.ป.ร.3
กีฬาจักรวรรดิอังกฤษ 1934

กีฬาจักรวรรดิอังกฤษ 1934 (1934 British Empire Games) เป็นการแข่งขันกีฬาจักรวรรดิอังกฤษ ครั้งที่ 2 จัดขึ้นที่ลอนดอน, ประเทศอังกฤษ
==ประเทศที่เข้าร่วมการแข่งขัน==
กีฬาเครือจักรภพ
พันงูเขียว

พันงูเขียว หรือในภาษามลายูเรียกบังกามาลัม  อยู่ในวงศ์ Verbenaceae ชาวโอรังอัซลีในรัฐเปรัก ประเทศมาเลเซีย นำทั้งต้นมาบดกับน้ำใช้รักษาอาการปวดและอักเสบ
== รวมภาพ==
ไฟล์:Stachytarpheta jamaicensis (Porterweed) in Talakona forest, AP W IMG 8384.jpg|
ไฟล์:Stachytarpheta jamaicensis (Porterweed) in Talakona forest, AP W IMG 8374.jpg|
ไฟล์:Stachytarpheta jamaicensis (Porterweed) in Talakona forest, AP W IMG 8352.jpg|
ไฟล์:Stachytarpheta jamaicensis (Porterweed) in Talakona forest, AP W IMG 8329.jpg|
ไฟล์:Stachytarpheta indica.jpg|
==อ้างอิง==
==แหล่งข้อมูลอื่น==
Stachytarpheta indica - Mangrove.my
ITIS
วงศ์ผกากรอง
สมุนไพร
บัวชั้น

บัวชั้นหรือว่านจักรพรรดิ  มีชื่อภาษาอังกฤษหลายชื่อคือ jewel of Thailand, Siam tulip, hidden ginger, pastel hidden ginger, hidden lily or queen lily) เป็นพืชในวงศ์ Zingiberaceae และเป็นพืชท้องถิ่นในไทยและมาเลเซีย
  เป็นไม้ล้มลุกมีเหง้าใต้ดิน เนื้อเหง้าสีเหลืองอ่อน ใบเดี่ยว ก้านใบยาว ดอกช่อสีเหลือง ทรงแบบดอกกระเจียว
ใช้เป็นไม้ประดับ ในทางไสยศาสตร์เชื่อว่าทำให้คงกระพัน ในภาษามลายูเรียกเตอมูปูเตอรี ชาวโอรังอัซลีในรัฐเปรัก ประเทศมาเลเซีย ใช้น้ำคั้นจากเหง้ารักษาโรคกระเพาะอาหาร
== อ้างอิง ==
สกุลขมิ้น
สมุนไพร
ไม้ประดับ
ครามป่า

ครามป่า  เป็นพืชในวงศ์ถั่ว เป็นไม้พุ่มมีขนปกคลุมตามลำต้นและกิ่งก้าน มีใบประกอบ มีดอกเป็นช่อ กลีบดอกสีม่วงอ่อน ผลเป็นฝักทรงกระบอก มีเมล็ด 8-10 เมล็ด ขนเมื่อถูกร่างกายทำให้เป็นผื่นแดง
== อ้างอิง ==
เศรษฐมนตร์ กาญจนกุล. ไม้มีพิษ. กทม. เศรษฐศิลป์. 2552
สกุลคราม
พืชมีพิษ
รส

รสหรือรสชาติ เป็นความประทับรับความรู้สึกของอาหารหรือสารอื่น และส่วนใหญ่ตัดสินจากสัมผัสเคมีของการรับรู้รสและกลิ่น "ประสาทไทรเจมินัล" ซึ่งตรวจจับยาระคายเคมีในปากและลำคอ ตลอดจนอุณหภูมิและเนื้อ (texture) ยังสำคัญต่อเกสทัลท์การรับรู้รสโดยรวม รสของอาหารดังกล่าวสามารถเปลี่ยนแปลงได้โดยสารปรุงรส (flavorant) ธรรมชาติหรือสังเคราะห์ ซึ่งมีผลต่อสัมผัสเหล่านี้
ในสามสัมผัสเคมีเหล่านี้ กลิ่นเป็นตัวกำหนดหลักของรสอาหารหนึ่ง ๆ ขณะที่การรับรู้รสอาหารจำกัดอยู่เพียงหวาน เปรี้ยว ขม เค็ม และอุมะมิ อันเป็นห้าการรับรู้รสพื้นฐาน
 
การรับรู้รส
ระบบรู้รส
ฝุ่ง กวาง ทัญ

พลเอก ฝุ่ง กวาง ทัญ (Phùng Quang Thanh; 2 กุมภาพันธ์ พ.ศ. 2492 — 11 กันยายน พ.ศ. 2564) 
เป็นอดีตรัฐมนตรีว่าการกระทรวงกลาโหมของเวียดนาม และเป็นผู้นำลำดับที่ 2 ของพรรคคอมมิวนิสต์เวียดนาม เขาเป็นเจ้าหน้าที่ของกองทัพประชาชนเวียดนาม และเป็นสมาชิกของพรรคคอมมิวนิสต์เวียดนาม เขาได้สมัครเข้าเป็นทหารในปี พ.ศ. 2512 และได้ต่อสู้ในสมรภูมิต่าง ๆ ในช่วงสงครามเวียดนาม และได้รับเหรียญกล้าหาญวีรบุรุษแห่งกองทัพประชาชนเมื่อ พ.ศ. 2534 เมื่ออายุได้ 22 ปี ต่อมาได้รับการแต่งตั้งให้เป็นรัฐมนตรีว่าการกระทรวงกลาโหมเมื่อ พ.ศ. 2549
== อ้างอิง ==
รัฐมนตรีเวียดนาม
บุคคลจากฮานอย
รัฐมนตรีว่าการกระทรวงกลาโหมเวียดนาม
ทหารชาวเวียดนาม
ควน ทวนยก

ควน ทวนยก นักดนตรีไทยพื้นบ้าน และศิลปินแห่งชาติ สาขาศิลปะการแสดง ประจำปี พ.ศ. ๒๕๕๓
== ประวัติ ==
เกิดเมื่อวันที่ ๑๘ ตุลาคม พ.ศ. ๒๔๘๒ ที่อำเภอสิงหนคร จังหวัดสงขลา บิดาชื่อนายคล้อย ทวนยก มารดาชื่อ นางตั้ง ทวนยก ภรรยาชื่อ นางเจียม ทวนยก มีบุตรชาย ๓ คน นายควน ทวนยก จะออกงานแสดงร่วมอยู่กับคณะการละเล่นพื้นบ้านเป็นส่วนใหญ่ ทั้งหนังตะลุงและโนรา รวมทั้งการแสดงร่วมกับคณะนาฏศิลป์วิทยาลัยครูสงขลา เริ่มเป่าปี่เมื่ออายุ ๑๖ ปี (พ.ศ. ๒๔๙๘)
ปัจจุบัน เป็นนายปี่หนังตะลุงให้นายหนังหลายคณะทั้งในจังหวัดสงขลา พัทลุง และจังหวัดนครศรีธรรมราช และภายหลังตั้งแต่ พ.ศ. ๒๕๓๓ เริ่มเป่าปี่มวยอีกประมาณ ๔๐ ครั้ง สำหรับภาคอื่น ๆ นอกจากนี้ ยังแสดงในต่างประเทศอีกด้วย ได้แก่ ประเทศมาเลเซีย ญี่ปุ่น สาธารณรัฐเกาหลี สวิทสเซอร์แลนด์ ฯลฯ นอกจากนี้ นายควน ทวนยก ยังได้สร้างสรรค์ภูมิปัญญาทางด้านดนตรีพื้นบ้านโดยเฉพาะทางด้านปี่หนังตะลุงและปี่โนราที่มีลักษณะโดดเด่นกว่างานสร้างสรรค์อื่น ๆ ในลักษณะเดียวกัน ได้แก่ เพลงประกอบระบำ ๕๐ เพลง การคิดแต่งทำนองการขึ้นปี่ เป็นต้น
== เครื่องราชอิสริยาภรณ์ ==
== อ้างอิง ==
ศิลปินแห่งชาติ
บุคคลจากอำเภอสิงหนคร
ผู้ได้รับเครื่องราชอิสริยาภรณ์ จ.ภ.
กีฬาจักรวรรดิอังกฤษ 1938

กีฬาจักรวรรดิอังกฤษ 1938 (1938 British Empire Games) เป็นการแข่งขันกีฬาจักรวรรดิอังกฤษ ครั้งที่ 3 จัดขึ้นที่ซิดนีย์, รัฐนิวเซาท์เวลส์, ประเทศออสเตรเลีย
==ประเทศที่เข้าร่วมการแข่งขัน==
กีฬาเครือจักรภพ
วัดปทุมวดีราชวราราม

วัดปทุมวดีราชวราราม (វត្តបទុមវតីរាជវរារាម) หรือ "วัดปทุมวดี" (ในภาษาเขมรออกเสียงว่า วัดโบตุมโวเด็ย) เป็นพระอารามหลวงฝ่ายธรรมยุติกนิกายของประเทศกัมพูชา ตั้งอยู่ที่ถนนออกญาซัวร์ สรุน 7 สังกัดจตุมุข ขัณฑ์โดนเปญ ราชธานีพนมเปญ ประเทศกัมพูชา ทางทิศใต้ของพระบรมราชวังจตุมุขสิริมงคล ฝั่งตะวันตกของสวนสาธารณะวัดปทุม
==ประวัติ==

วัดปทุมวดีราชวรารามเป็นวัดเก่า สร้างขึ้นในสมัยพระบรมราชา (เจ้าพระยาญาติ) เมื่อ พ.ศ. 1985 ถือเป็นวัดแห่งหนึ่งที่มีความสำคัญที่สุดและเก่าแก่ที่สุดของราชธานีพนมเปญ เดิมวัดนี้มีชื่อว่า "วัดขปวบตายอง" หรือ "วัดตายอง" ต่อมาได้กลายเป็นวัดร้างไปตามกาลเวลา  ในปี พ.ศ. 2409 พระบาทสมเด็จพระนโรดม บรมรามเทวาวตาร โปรดเกล้าฯ ให้ย้ายราชธานีจากกรุงอุดงค์มีชัยมาตั้งอยู่ที่จตุมุข (พนมเปญ) และก่อสร้างพระบรมราชวังจตุมุขสิริมงคล เวลานั้นได้มีการสถาปนาคณะสงฆ์ธรรมยุติกนิกายขึ้นในประเทศกัมพูชาแล้ว วัดขปวบตายองจึงได้รับการบูรณะให้เป็นพระอารามหลวง จากนั้นจึงโปรดเกล้าฯ ให้อาราธนาสมเด็จพระสุคนธาธิบดี (ปาน ปญฺญาสีโล) และพระสงฆ์ธรรมยุติกนิกายจากวัดศาลาคู (วัดอ็อมปึลเบ็ย) มาประทับที่วัดนี้ วัดขปวบตายองที่ได้รับการบูรณะใหม่ครั้งนี้ได้ปลูกบัวไว้ในคูของวัดถึง 3 มุม จึงพระราชทานชื่อวัดใหม่โดยอาศัยสระบัวเหล่านั้นเป็นนิมิตว่า "วัดปทุมวดีราชวราราม"
วัดปทุมวดีราชวรารามเป็นสถานที่จำพรรษาของสมเด็จพระสังฆราชฝ่ายธรรมยุติกนิกายแห่งประเทศกัมพูชาตลอดมา จนกระทั่งในปี พ.ศ. 2518 ในสมัยรัฐบาลกัมพูชาประชาธิปไตยของเขมรแดง วัดจึงถูกทิ้งร้าง เนื่องจากในยุคนั้นเขมรแดงได้ห้ามการนับถือและประกอบพิธีกรรมทางศาสนาต่างๆ ทั้งหมด เมื่อฝ่ายเขมรเฮง สัมริน ขับไล่รัฐบาลเขมรแดงและจัดตั้งรัฐบาลสาธารณรัฐประชาชนกัมพูชาขึ้นมาแล้ว ศาสนาพุทธในประเทศกัมพูชาจึงได้รับการฟื้นฟูขึ้นมาอีกครั้ง ในเวลานั้นไม่ได้มีการแบ่งแยกเป็นคณะสงฆ์มหานิกายและธรรมยุติกนิกาย แต่จัดการปกครองรวมกันเป็นคณะสงฆ์กัมพูชาคณะเดียว พระสงฆ์คณะมหานิกายจึงได้เข้าไปจำพรรษาอยู่ที่วัดปทุมวดีราชวรารามด้วย  เมื่อคณะสงฆ์ธรรมยุติกนิกายได้รับการฟื้นฟูขึ้นในกัมพูชาอีกครั้งในปี พ.ศ. 2535 ภายใต้พระบรมราชูปถัมภ์ของพระบาทสมเด็จพระนโรดม สีหนุ พระสงฆ์คณะธรรมยุติกนิกายจึงกลับเข้าไปจำพรรษาที่วัดปทุมวดีราชวรารามตามเดิม โดยต้องแบ่งพื้นที่ของวัดให้แก่พระสงฆ์คณะมหานิกายที่เข้าไปอยู่ในพระอารามในสมัยรัฐบาลสาธารณรัฐประชาชนกัมพูชาได้จำพรรษาต่อไป
ปัจจุบันวัดปทุมวดีราชวรารามเป็นศูนย์กลางการบริหารกิจการศาสนาพุทธฝ่ายธรรมยุติกนิกายในประเทศกัมพูชา มีสมเด็จพระอภิสิริสุคนธามหาสังฆราชาธิบดี (บัวร์ กรี) สมเด็จพระสังฆราชฝ่ายธรรมยุติกนิกาย ทรงเป็นเจ้าอาวาสวัดปทุมวดีราชวราราม และสมเด็จพระมหาสุเมธาธิบดี (นนท์ แงด) สมเด็จพระสังฆนายกฝ่ายมหานิกาย (ฐานะเทียบเท่าเจ้าคณะใหญ่ของคณะสงฆ์ไทย) เป็นผู้นำคณะสงฆ์มหานิกายภายในวัด
อัฐิของบุคคลสำคัญในกรุงพนมเปญและนักการเมืองกัมพูชาจำนวนมากได้บรรจุไว้ที่นี่  อนึ่ง วัดแห่งนี้ยังเป็นสถานที่ตั้งพระศพเพื่อบำเพ็ญพระราชกุศล และจัดงานพระราชทานเพลิงพระศพสำหรับพระบรมวงศานุวงศ์ในพระราชวงศ์กัมพูชาที่มีศักดิ์ไม่ถึงชั้นงานพระเมรุกลางเมืองอีกด้วย
== ระเบียงภาพ ==
== อ้างอิง ==
ศานติ ภักดีคำ. เขมรสมัยหลังพระนคร. กทม. มติชน. 2556.
พระระพิน ด้วงลอย. (2545). การศึกษาสถานภาพพระสงฆ์ภายใต้ระบบเขมรแดง ระหว่าง 1975-1979. สารนิพนธ์ ศศ.ม. (ประวัติศาสตร์เอเซีย). กรุงเทพฯ: บัณฑิตวิทยาลัย มหาวิทยาลัยศรีนครินทร์วิโรฒ. ออนไลน์.
ปทุมวดีราชวราราม
สิ่งก่อสร้างในเขตโฎนปึญ
วัดตรอแลงแกง

วัดตรอแลงแกง (វត្តត្រឡែងកែង,Wat Tralaeng kaeng) เป็นวัดที่สำคัญที่สุดในกรุงละแวก เมืองหลวงเก่าของกัมพูชา ปัจจุบันตั้งอยู่บนเนินเขากลางเมืองใน อำเภอกำปงตระลาจ จังหวัดกำปงฉนัง ในเอกสารพงศาวดารละแวกเรียกวัดนี้ว่า พระวิหารจตุรมุขมหาปราสาท วัดนี้สร้างขึ้นโดยพระบรมราชาที่ 2 (พญาจันทน์) ใน พ.ศ. 2073 มีพระวิหารประดิษฐานพระพุทธรูป ตรอแลงแกง(หรือ พระพุทธอัฐรัศ) ซึ่งเป็นพระพุทธรูปใหญ่สี่องค์ ยืนหันหลังเข้าหากัน ปัจจุบันพระพุทธรูปตรอแลงแกงถูกทำลายไปแล้ว เหลือแต่พระบาทศิลาขนาดใหญ่ ในพงศาวดารกล่าวว่าพระพุทธรูปนี้ถูกทำลายในสมัยสมเด็จพระบรมราชาที่ 4 (นักพระสัตถา) ซึ่งเชื่อว่าการมีอยู่ของพระพุทธรูปนี้ทำให้พระมเหสีของพระองค์ประชวรจึงให้ทำลายเสีย ต่อมาได้บูรณะพระวิหาร หลังเสียเมืองละแวก และได้สร้างพระพุทธรูปทรงเครื่อง 4 องค์หันหน้าออกสี่ทิศไว้แทนพระพุทธรูปตรอแลงแกงที่ถูกทำลายไป
==อ้างอิง==
ศานติ ภักดีคำ. เขมรสมัยหลังพระนคร. กทม. มติชน. 2556 หน้า 28 - 33
== ดูเพิ่ม ==
สมัยละแวก
จังหวัดกำปงฉนัง
ประวัติศาสตร์กัมพูชา
เรียมเกร์
ตรอแลงแกง
พระพุทธรูปในประเทศลาว
พระพุทธรูปปางห้ามสมุทร
พระพุทธรูปศิลปะเขมร
สิ่งก่อสร้างในจังหวัดกำปงฉนัง
โปแลนด์บอล

คันทรีบอลส์  เป็นอินเทอร์เน็ตมีมและสไตล์ศิลปะชนิดหนึ่งซึ่งถูกใช้ในการ์ตูนช่องออนไลน์ เป็นการสื่อถึงประเทศต่าง ๆ โดยใช้ลูกบอลทรงกลมซึ่งถูกตกแต่งด้วยธงชาติของประเทศนั้น ๆ โปแลนด์บอลเป็นการ์ตูนล้อเลียนความสัมพันธ์ระหว่างประเทศ ความขัดแย้งในประวัติศาสตร์ และลักษณะของประเทศต่าง ๆ แบบเหมารวม
== ข้อกำหนด ==

ในการวาดการ์ตูนโปแลนด์บอล จะวาดขึ้นโดยโปรแกรมวาดภาพเช่น ไมโครซอฟท์ เพนต์ ห้ามใช้เครื่องมือสร้างวงกลม (Circle tool) หรือเครื่องมือสร้างเส้นตรง (Line Tool) ในการวาด ตัวละครจะไม่มีเส้นตัดดำระหว่างสีธงชาติ
สำหรับโปแลนด์ จะมีแถบสีสลับกับธงชาติโปแลนด์ โดยมีแถบสีแดงอยู่ด้านบนแถบสีขาว
ตัวละครต่าง ๆ จะมีตา แต่ไม่มีลูกตา ปาก แขน ขา หรือส่วนอื่น ๆ ของร่างกาย ในการแสดงอารมณ์จะแสดงออกทางตาเท่านั้น(บางสไตล์ของCountryballs จะไม่เหมือนกันหรือแตกต่างแล้วแต่คนวาด)
ถึงแม้ว่าตัวละครเกือบทั้งหมดจะเป็นลูกบอล แต่มีข้อยกเว้นสำหรับประเทศต่อไปนี้
สิงคโปร์ เป็นสามเหลี่ยม
เนปาล มีเขี้ยวระหว่างร่องธง
คาซัคสถาน เป็นสี่เหลี่ยมผืนผ้า
อิสราเอล เป็นลูกเต๋า
สหราชอาณาจักร จะสวมหมวกทรงสูงและใส่แว่นตาข้างเดียว 
สหรัฐ โมนาโก และกาตาร์ จะใส่แว่นดำเสมอ
เวียดนาม จะสวมหมวกทรงกรวยของเวียดนาม
เนเธอร์แลนด์กับจาเมกา จะสูบกัญชา
เซอร์เบีย จะมีผ้าปิดตารูปตราแผ่นดินของเซอร์เบียอยู่ข้างขวา
ญี่ปุ่น จะมีหูแมว
ชิลี จะเป็นทรงกรมและเรียวยาว
ยูเครน จะมีหนวด
รัสเซีย จะใส่หมวกรัสเซียกับถือขวดวอดก้า
โรมาเนีย จะมีฟันเขี้ยว
เบลารุส ลัตเวีย และไอร์แลนด์ จะมีความสัมพันธ์กับผลมันฝรั่ง
แคนาดา จะใส่หมวกแร็กคูน
อินโดนีเซีย จะใส่หมวกดำหรือหมวดทรงกรวย
เม็กซิโก จะใส่หมวกแบบเม็กซิโก
โคลอมเบียกับอุรุกวัย จะเสพยา
นอกจากนี้ บทพูดของตัวละครจะต้องใช้ภาษาอังกฤษแบบผิดไวยากรณ์ ยกเว้นตัวละครที่เป็นเจ้าของภาษา เช่น สหรัฐ สหราชอาณาจักร ออสเตรเลีย
ซึ่งในตัวละครของโปแลนด์บอลนั้นจะมีตัวละครที่มิใช่ประเทศ เช่น อาเซียน สหภาพยุโรป สหประชาชาติ แอนตาร์กติกา ฯลฯ และมีตัวละครเริ่มต้นสำหรับการทำประวัติศาสตร์จะเป็นเคฟบอล ซึ่งจะเป็นตัวละครและมีตัวเลขอยู่ ซึ่งแต่ละเลขจะกำหนดไว้ว่าใช้กับแถวใดบ้างดังนี้
เลข 0 และเป็นสี่เหลี่ยมผืนผ้าจะเป็นเอเชียกลาง
เลข 0 เป็นลูกบอลเป็นชาวฮินดู
เลข 1 เป็นชาวเอเชียตะวันออก (รวมถึงเอเชียตะวันออกเฉียงใต้ด้วย)
เลข 2 เป็นชาวยุโรป
เลข 3 เป็นชาวพื้นเมืองอินเดียนแดง (อเมริกา)
เลข 8 เป็นชาวแอฟริกา
== แหล่งข้อมูลอื่น ==
Polandball at Reddit
Polandball at militaryphotos.net
Polandball at Know You Meme
Art's Animations ที่ยูทูป
อินเทอร์เน็ตมีม
ผลิตภัณฑ์ที่ออกในปี พ.ศ. 2552
พรรคสันติภาพรุ่งเรือง

พรรคสันติภาพรุ่งเรือง (Prosperous Peace Party; Partai Damai Sejahtera) เป็นพรรคนิยมคริสเตียนและประชาธิปไตยในอินโดนีเซีย ก่อตั้งเมื่อ 1 ตุลาคม พ.ศ. 2544 พรรคนี้สืบทอดมาจากพรรคคริสเตียนอินโดนีเซียที่เข้าร่วมในการเลือกตั้ง พ.ศ. 2498 และ 2514 แม้ว่าพรรคนี้จะก่อตั้งโดยชาวคริสต์ แต่ปัจจุบันพรรคนี้เปิดกว้างให้ทุกศาสนาและมีผู้สมัครของพรรคในการเลือกตั้ง พ.ศ. 2552 เป็นมุสลิมถึง 21 คน. ในการเลือกตั้งพ.ศ. 2547 พรรคนี้ได้คะแนน 2.1% และได้ 12 ที่นั่ง แต่ในการเลือกตั้งพ.ศ. 2552 พรรคนี้ได้คะแนน 1.5% และไม่ได้รับเลือกตั้ง พรรคนี้สลายตัวไปเมื่อ 10 มีนาคม พ.ศ. 2556 เพื่อรวมกับพรรคการเมืองอื่น
==อ้างอิง==
==แหล่งข้อมูลอื่น==
PDS official website 
ขบวนการทางการเมืองในประเทศอินโดนีเซีย
โทนี แอบบ็อตต์

แอนโทนี จอห์น "โทนี" แอบบ็อตต์ (Anthony John "Tony" Abbott; 4 พฤศจิกายน พ.ศ. 2500 — ) เป็นนายกรัฐมนตรีคนที่ 28 ของออสเตรเลีย เขาได้ดำรงตำแหน่งหลังจากชนะการเลือกตั้งในปี พ.ศ. 2556 และเป็นผู้นำของพรรคเสรีนิยมมาตั้งแต่ พ.ศ. 2549 แอบบ็อตต์เป็นสมาชิกรัฐสภาเขตซิดนีย์ ได้รับการเลือกตั้งครั้งแรกในการเลือกตั้งเมื่อ พ.ศ. 2537
แอบบ็อตต์เกิดที่กรุงลอนดอน ประเทศอังกฤษ โดยมีแม่เป็นชาวออสเตรเลีย พ่อเป็นชาวอังกฤษ ต่อมาครอบครัวได้ย้ายไปอยู่ที่ซิดนีย์เมื่อ พ.ศ. 2503 ก่อนที่จะได้เป็นสมาชิกสภา แอบบ็อตต์ได้ศึกษาระดับปริญญาตรีเศรษฐศาสตร์บัณฑิต และนิติศาสตรบัณฑิต ที่มหาวิทยาลัยซิดนีย์ และต่อมาได้ศึกษาศิลปศาสตรมหาบัณฑิต สาขาปรัชญาการเมืองและเศรษฐศาสตร์ ได้รับทุนการศึกษาโรดส์ จากวิทยาลัยควีนส์คอลเลจ มหาวิทยาลัยออกซฟอร์ด
== อ้างอิง ==
บุคคลที่ยังมีชีวิตอยู่
ศิษย์เก่าจากมหาวิทยาลัยซิดนีย์
ศิษย์เก่าจากมหาวิทยาลัยออกซฟอร์ด
นายกรัฐมนตรีออสเตรเลีย
รัฐมนตรีออสเตรเลีย
ชาวอังกฤษเชื้อสายออสเตรเลีย
บุคคลจากลอนดอน
ชาวออสเตรเลียเชื้อสายอังกฤษ
หน้าจอ

redirectจอภาพ
จอห์น คีย์

จอห์น ฟิลลิป คีย์ (John Phillip Key; 9 สิงหาคม พ.ศ. 2504 — ) เป็นนายกรัฐมนตรีคนที่ 38 ของนิวซีแลนด์ เขาได้ดำรงตำแหน่งมาตั้งแต่ปี พ.ศ. 2551 และเป็นผู้นำของพรรคชาตินิวซีแลนด์มาตั้งแต่ พ.ศ. 2549
หลังจากที่พ่อของเขาเสียชีวิตเมื่ออายุได้ 8 ขวบ คีย์ก็ได้รับการเลี้ยงดูจากหนังสือ History of the Jews ในออสเตรีย|แม่ชาวออสเตรีย-ยิวในย่านชานเมืองที่มีรายได้น้อยของไครสต์เชิร์ชในเมืองบรินด์วร์ เขาเข้าเรียนที่มหาวิทยาลัย Canterbury และสำเร็จการศึกษาระดับปริญญาตรีสาขาพาณิชยศาสตร์ในปี 1981 เขาเริ่มต้นอาชีพในตลาดแลกเปลี่ยน เงินตราต่างประเทศในนิวซีแลนด์ ก่อนที่จะย้ายไปต่างประเทศเพื่อทำงานให้กับ Merrill Lynch ซึ่งเขาได้เป็นหัวหน้าฝ่ายแลกเปลี่ยนเงินตราต่างประเทศทั่วโลกในปี 1995 ซึ่งเป็นตำแหน่งที่เขาจะดำรงตำแหน่งเป็นเวลาหกปี ในปี 1999 เขาได้รับแต่งตั้งให้เป็นสมาชิกของคณะกรรมการแลกเปลี่ยนเงินตราต่างประเทศของธนาคารกลางสหรัฐแห่งนิวยอร์ก จนกระทั่งลาออกในปี 2544
== อ้างอิง ==
== อ่านเพิ่ม ==
== แหล่งข้อมูลอื่น ==
Profile ที่ New Zealand National Party website
Profile ที่ Parliament of New Zealand website
Releases and speeches ที่ Beehive website
บุคคลที่เกิดในปี พ.ศ. 2504
บุคคลที่ยังมีชีวิตอยู่
นายกรัฐมนตรีนิวซีแลนด์
ชาวนิวซีแลนด์เชื้อสายอังกฤษ
ชาวนิวซีแลนด์เชื้อสายออสเตรีย
ชาวนิวซีแลนด์เชื้อสายยิว
บุคคลจากออกแลนด์
พระธรรมปาโมกข์

พระธรรมปาโมกข์ เป็นราชทินนามสมณศักดิ์พระราชาคณะชั้นธรรมในฝ่ายธรรมยุติกนิกาย
== ผู้ได้รับสมณศักดิ์ ==
ปัจจุบันมีพระเถระได้รับสมณศักดิ์ที่พระธรรมปาโมกข์ รวมทั้งสิ้น 16 รูป ดังนี้
{|class="wikitable"
|-
! ลำดับที่ || รายนาม || วัด || ได้รับสมณศักดิ์ || สมณศักดิ์สุดท้าย/ปัจจุบัน
|-
| 1 || พระธรรมปาโมกข์ (แฟง กิตฺติสาโร) || วัดมกุฏกษัตริยารามราชวรวิหาร || พ.ศ. 2437 || พระพรหมมุนี
|-
| 2 || หม่อมเจ้าพระสถาพรพิริยพรต || วัดราชบพิธสถิตมหาสีมารามราชวรวิหาร || พ.ศ. 2442 || สมเด็จพระสังฆราชเจ้า
|-
| 3 || พระธรรมปาโมกข์ (ถม วราสโย) || วัดมกุฏกษัตริยารามราชวรวิหาร || พ.ศ. 2449 || -
|-
| 4 || พระธรรมปาโมกข์ (แย้ม อุปวิกาโส) || วัดราชประดิษฐสถิตมหาสีมารามราชวรวิหาร || พ.ศ. 2463 || พระพรหมมุนี
|-
| 5 || พระธรรมปาโมกข์ (แจ่ม จตฺตสลฺโล) || วัดมกุฏกษัตริยารามราชวรวิหาร || พ.ศ. 2466 || พระศาสนโศภน
|-
| 6 || พระธรรมปาโมกข์ (อ้วน ติสฺโส) || วัดบรมนิวาสราชวรวิหาร || พ.ศ. 2472 || สมเด็จพระมหาวีรวงศ์
|-
| 7 || พระธรรมปาโมกข์ (ภา ภาณโก) || วัดราชบพิธสถิตมหาสีมารามราชวรวิหาร || พ.ศ. 2478 || พระศาสนโศภน
|-
| 8 || พระธรรมปาโมกข์ (จวน อุฏฺฐายี)|| วัดมกุฏกษัตริยารามราชวรวิหาร || พ.ศ. 2488 || สมเด็จพระอริยวงศาคตญาณ สมเด็จพระสังฆราช
|-
| 9 || พระธรรมปาโมกข์ (ผิน สุวโจ) || วัดบวรนิเวศราชวรวิหาร || พ.ศ. 2490 || พระพรหมมุนี
|-
| 10 || พระธรรมปาโมกข์ (วาสน์ วาสโน) || วัดราชบพิธสถิตมหาสีมารามราชวรวิหาร || พ.ศ. 2492 || สมเด็จพระสังฆราชเจ้า
|-
| 11 || พระธรรมปาโมกข์ (วิน ธมฺมสาโร) || วัดราชผาติการาม วรวิหาร || พ.ศ. 2500 || สมเด็จพระมหาวีรวงศ์
|-
| 12 || พระธรรมปาโมกข์ (ทิม อุฑาฒิโม) || วัดราชประดิษฐสถิตมหาสีมารามราชวรวิหาร || พ.ศ. 2509 || สมเด็จพระมหาวีรวงศ์
|-
| 13 || พระธรรมปาโมกข์ (บุญมั่น มนฺตาสโย) || วัดปทุมวนารามราชวรวิหาร || พ.ศ. 2520 || -
|-
| 14 || พระธรรมปาโมกข์ (นพ องฺกุรปญฺโญ) || วัดธาตุทอง || พ.ศ. 2523 || -
|-
| 15 || พระธรรมปาโมกข์ (สุวรรณ กญฺจโน) || วัดมกุฏกษัตริยารามราชวรวิหาร || พ.ศ. 2545 || -
|-
| 16 || พระธรรมปาโมกข์ (สุนทร สุนทราโภ) || วัดราชผาติการามวรวิหาร || พ.ศ. 2555 || พระพรหมวชิรากร
|}
== อ้างอิง ==
พระราชาคณะชั้นธรรม
เสกสันต์ ชาวทองหลาง

เสกสันต์ ชาวทองหลาง  เป็นนักฟุตบอลระดับอาชีพจากประเทศไทย เขาได้ทำหน้าที่เป็นผู้เล่นคนสำคัญให้แก่สังกัดสโมสรฟุตบอลราชนาวี ในการแข่งขันไทยพรีเมียร์ลีก และไทยลีกดิวิชัน 1
== ประวัติ ==
วันที่ 14 มกราคม พ.ศ. 2555 เสกสันต์ทำหน้าที่ร่วมกับทีมสโมสรฟุตบอลราชนาวี เมื่อครั้งที่พบกับสโมสรฟุตบอลจังหวัดสมุทรสงคราม ในการแข่งขันไทยพรีเมียร์ลีก โดยในนัดดังกล่าว ทั้งสองทีมเสมอกันที่ 1 ประตูต่อ 1
วันที่ 8 กุมภาพันธ์ พ.ศ. 2557 เสกสันต์ได้เป็นหนึ่งในผู้นำทีมสโมสรฟุตบอลราชนาวีในการแข่งขันนัดอุ่นเครื่องปรีซีซัน เมื่อครั้งที่พบกับสโมสรฟุตบอลอาร์มี่ ยูไนเต็ด ซึ่งทีมของเขาเป็นฝ่ายแพ้ที่ 3 ประตูต่อ 5
วันที่ 22 มีนาคม พ.ศ. 2557 เสกสันต์ทำหน้าที่ร่วมกับทีมสโมสรฟุตบอลราชนาวีในการแข่งขันยามาฮ่าลีกวัน เมื่อครั้งที่พบกับทีมสโมสรฟุตบอลจังหวัดขอนแก่น โดยทีมของเขาเป็นฝ่ายชนะที่ 1 ประตูต่อ 0 ต่อมา วันที่ 6 เมษายน เสกสันต์ได้ทำหน้าที่ร่วมกับทีมดังกล่าวเมื่อพบกับทีมสโมสรฟุตบอลจังหวัดเชียงใหม่ และทีมของเขาเป็นฝ่ายชนะที่ 1 ประตูต่อ 0 แต่แล้วในวันที่ 26 เมษายน เขาไม่ได้เข้าแข่งเมื่อครั้งที่พบกับทีมสโมสรฟุตบอลจังหวัดนครราชสีมา เนื่องด้วยมีการประกาศห้าม และวันที่ 4 พฤษภาคม เขาได้ทำหน้าที่ร่วมทีมสโมสรฟุตบอลราชนาวี เมื่อครั้งที่พบกับทีมสโมสรฟุตบอลร้อยเอ็ด ยูไนเต็ด โดยในนัดดังกล่าว ทั้งสองทีมต่างเสมอกันที่ 2 ประตูต่อ 2 รวมถึงในวันที่ 23 กรกฎาคม เมื่อครั้งที่พบกับทีมสโมสรฟุตบอลจังหวัดตราด ทว่า ทีมราชนาวีของเขาเป็นฝ่ายแพ้ที่ 0 ประตูต่อ 1 ส่วนวันที่ 3 สิงหาคม เขาได้พบกับทีมสโมสรฟุตบอลจังหวัดเชียงใหม่ ที่ซึ่งทีมของเขาเป็นฝ่ายแพ้ที่ 0 ประตูต่อ 1 และในวันที่ 24 สิงหาคม เสกสันต์ยังคงทำหน้าที่เป็นนักฟุตบอลคนสำคัญร่วมทีมสโมสรฟุตบอลราชนาวีเมื่อครั้งที่พบกับสโมสรฟุตบอลร้อยเอ็ด ยูไนเต็ด อย่างไรก็ตาม ทีมของเขาเป็นฝ่ายแพ้ในนัดดังกล่าวที่ 1 ประตูต่อ 2
วันที่ 27 กันยายน พ.ศ. 2557 ในนัดที่พบกับทีมสโมสรฟุตบอลพระนครศรีอยุธยา เสกสันต์ได้รับ 2 ใบเหลือง ส่งผลให้เขาต้องออกจากสนามในนาทีที่ 54 และทีมของเขาเป็นฝ่ายแพ้ที่ 0 ประตูต่อ 2
ในวันที่ 4 ตุลาคม พ.ศ. 2557 เสกสันต์ไม่ได้ลงแข่งเมื่อครั้งที่พบกับสโมสรฟุตบอลจังหวัดอ่างทอง เนื่องด้วยมีการประกาศห้าม รวมไปจนถึงนัดที่พบกับทีมสโมสรฟุตบอลพัทยา ยูไนเต็ด ในวันที่ 18 ตุลาคม
== อ้างอิง ==
นักฟุตบอลชาวไทย
กองหลังฟุตบอล
บุคคลจากจังหวัดขอนแก่น
ผู้เล่นในไทยลีก
ผู้เล่นสโมสรฟุตบอลราชนาวี
แด็นนิส ปราต

แด็นนิส ปราต (Dennis Praet; เกิด 14 พฤษภาคม ค.ศ. 1994) เป็นนักฟุตบอลชาวเบลเยียม ปัจจุบันเล่นในตำแหน่งกองกลางตัวรุกให้กับโตรีโน ในเซเรียอา จากการยืมตัวมาจากเลสเตอร์ซิตี และทีมชาติเบลเยียม
==อ้างอิง==
== แหล่งข้อมูลอื่น ==
โปรไฟล์ผู้เล่น ที่ซ็อกเกอร์เวย์
สถิคิกับทีมชาติเบลเยียม ที่เว็บไซต์ราชสมาคมฟุตบอลเบลเยียม
บุคคลที่เกิดในปี พ.ศ. 2537
บุคคลที่ยังมีชีวิตอยู่
นักฟุตบอลชาวเบลเยียม
นักฟุตบอลทีมชาติเบลเยียม
ผู้เล่นราชสโมสรกีฬาอันเดอร์เลคต์
ผู้เล่นสโมสรฟุตบอลเลสเตอร์ซิตี
ผู้เล่นในพรีเมียร์ลีก
บุคคลจากจังหวัดเฟลมิชบราบันต์